recursal/SuperWikiNEXT-32B huggingface dataset:
**Աղվեսը, արջը և անվասայլակով մոտոցիկլետը** (ռուս.՝ Лиса, медведь и мотоцикл с коляской), խորհրդային մուլտիպլիկացիոն ֆիլմ, որը ստեղծվել է 1969 թվականին, ռեժիսոր-մուլտիպլիկատոր Պյոտր Նոսովի կողմից։

Սյուժե
------

Բարի արջը պատրաստում է փայտե մոտոցիկլետ։ Մի անգամ նա տուժում է իր բարությունից` համաձայնելով հատապտուղի մի կողովի փոխարեն վաճառել իր մոտոցիկլետի սայլակը խաբեբա աղվեսին։ Խորամանկ աղվեսը, ստանալով անդորրագիրը և վկայակոչելով այն փաստը, որ սայլակը մոտոցիկլետի հետ է, ստիպում է արջին իրեն տանել այնտեղ, որտեղ ինքը կպատվիրի։

Զարմացած և ընկճված արջը խորհրդակցում է անտառային իրավաբանի` Բուի հետ։ Սակայն վերջինս հաստատում է, որ օրենքի համաձայն, քանի որ սալյակի և մոտոցիկլետի համարը նույնն է, դրանք չեն կարող առանձնացվել։ Եվ արջն այժմ ստիպված է տանել աղվեսին այնտեղ, ուր նրան պետք է։ Մի անգամ, բերելով աղվեսին գայլի խնջույքին, արջը չի դիմանում ծաղրանքին և հեռանում է` թողնելով իր մոտոցիկլետը։ Աղվեսը խնջույքից հետո գայլի հետ նստում է մոտոցիկլետ, և նրանք հեռանում են։ Բայց գայլը կորցնում է կառավարումը և վթարի է ենթարկվում աղվեսի հետ` ջարդելով մոտոցիկլետը։

Արջն այս անգամ փայտե հեծանիվ է պատրաստում, և տեսնում է, որ աղվեսը մտադիր է կրկնել շանտաժը` այս անգամ հեծանիվի բեռնախցիկի հետ։ Արջը խորամանկության է դիմում. համաձայնում է, աղվեսին դնում բեռնախցիկի վրա և խաբեբային կամրջի վրայից նետում է գետը։ Շպրտելով աղվեսին բեռնախցիկը` դառը փորձից դասեր քաղած արջն ասում է. «Դե, գնա, շեկլիկ։ Մնացածն էլ ինքնուրույն կանես»։

Հեղինակներ
----------

* Սցենարի հեղինակ` Վլադիմիր Կապնինսկի
* Ռեժիսոր` Պյոտր Նոսով
* Բեմադրող նկարիչ՝ Կոստանդին Կարպով
* Կոմպոզիտոր` Միխայիլ Մերովիչ
* Ռեժիսորի օգնական` Գ. Լյուբարսկայա
* Մոնտաժող` Տատյանա Սազոնովա
* Օպերատոր Միխայիլ Դրույան
* Հնչյունային օպերատոր` Գեորգի Մարտինյուկ
* Խմբագիր` Պյոտր Ֆրոլով
* Օպերատորի օգնական` Ն. Նայաշկովա
* Նկարիչ-մուլտիպլիկատորներ` Վլադիմիր Արբեկով, Վադիմ Դոլգիխ, Սվետլանա Ժուտովսկայա, Վլադիմիր Կրումին, Մարինա Ռոգովա, Անատոլի Սոլին, Վլադիմիր Զարուբին
* Նկարիչ-դեկորատորներ` Վ. Խարիտոնովա, Լիդիա Մոդել
* Ֆիլմի տնօրեն` Ֆյոդոր Իվանով

### Դերերը կրկնօրինակել են

* Անատոլի Պապանով` *Արջ*
* Կլարա Ռումյանովա` *Աղվես*
* Մարգարիտա Կորաբելնիկովա` *1-ին մեղու, նապաստակ*
* Յուլյա Յուլսկայա` *2-րդ մեղու*

Վերաթողարկում
-------------

2006 թվականին մուլտֆիլմը DVD ձևաչափով թողարկվել է «Խոշոր պլան» ընկերության «Անտառային պատմություններ» մուլտֆիլմերի ժողովածուում։

Ծանոթագրություններ
------------------

1. ↑  DVD «Лесные истории»
2. ↑  «Лесные истории» (DVD)

Գրականություն
-------------

Владимир Капнинский. Лиса, Медведь и мотоцикл с коляской // Фильмы-сказки. Сценарии рисованных фильмов. Выпуск 10 / Сост. Борис Воронов. — 2-е издание. — М.: Искусство, 1974. — С. 183—194. — 224 с. — 50 000 экз.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |
**Լսարան**, Մոսկվայում անցկացվող արտագնաց մշակութա-կրթական հայկական ամենամյա կոնֆերանս։ Լսարանը հանդիսանում է բազմաթիվ օրհասական և արդիական թեմաների վերաբերյալ շփման և քննարկման հարթակ։

Սկզբունքները
------------

Լսարանը ունի հետևյալ հիմնարար սկզբունքները.

1. Միջոցառմանը որպես սպիկեր, մասնակի կամ կամավոր կարող է մասնակցել յուրաքանչյուր ցանկացող անկախ տարիքից, սեռից, ազգությունից և քաղաքական հայացքներից։
2. կոնֆերանսի մասնակիցները ունեն ընտրության իրավունք և հենց իրենք էլ ձևավորում են Լսարանի իրենց ցուցակը,
3. Ամեն մասնակից ինքնուրույն վճարում է իր մասնակցության և տեղավորման գումարը,
4. Կամավորներին և սպիկերներին կոնֆերանսի մասնակիցները կարող են տրամադրել մասնակի կամ ամբողջական սուբսիդավորում,
5. Կոնֆերանսն օրհասական և արդիական թեմաների վերաբերյալ շփման և քննարկման հարթակ է։

Պատմություն
-----------

Արիս Ղազինյանի ելույթը 2015 թվականի Լսարանում, Մոսկվա
Լսարանի կազմակերպման գաղափարը ակուն է առնում Մեծ Բրիտանիայում 1980 թվականից անցկացվող հրեական ամենամյա «Լիմուդ» (անգլ.՝ Limmud) կրթական բարեգործական կոնֆերանսից,

Առաջին Լսարանը տեղի է ունեցել Մոսկվայում 2015 թվականին և այդ միջոցառմանը մասնակցել է 311 մարդ և ելույթ է ունեցել ավելի քան 30 սպիկեր։ Լսարան-2015-ը կազմակերպել են ավելի քան 20 կամավոր։ Լսարանը կոնֆերանսի մասնակիցներին հնարավորություն է տալիս տեղեկություն իմանալ այդ ոլորտներից, որոնց մասնակիցները, սովորաբար չեն առնչվում պրոֆեսիոնալ և առօրյա կյանքում, ինչպես նաև ունկնդրել և ծանոթանալ տարբեր գրողների, բիզնեսմենների, բլոգերների, պատմաբանների, ճարտարապետների, ռեստորատորների և զանազան այլ մասնագիտությունների ներկայացուցիչների և հետաքրքիր մարդկանց հետ։ Կոնֆերանսի ծրագիրը կազմված է այն եղանակով, որ օրվա ընթացքում զուգահեռ ընթանում է միանգամից մի քանի սեսիա՝ լեքցիաներ, թրենինգներ, մաստեր կլասներ, համերգներ, ստեղծագործական ներկայացումներ և այլն։

Տես նաև
-------

* Լիմուդ
* Վիքիճամբար

Ծանոթագրություններ
------------------

1. 1 2  Լսարանի պաշտոնական կայքը Archived 2017-07-09 at the Wayback Machine. (ռուս.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լսարան** կատեգորիայում։ |
**Կարաս**, մ. թ. ա. 3-րդ դարի Շենգավիթից հայտնաբերված կավե կարաս։ Պահպանվում է Հայաստանի պատմության թանգարանում 2970 համարի ներքո։

Նկարագրություն
--------------

Կարասի վրայով դեպի վեր է ձգվում գլխավոր անկյունաձև զարդապատկերը, որը կազմված է ջուրը խորհրդանշող ալիքազարդ ժապավեններից, որոնց ծայրերին բազմագալար պարույրներով կերպավորված են թռչնագլուխ վիշապները` որպես ջրի և անոթի պարունակության պահապան։ Հորինվածքի կենտրոնի վերին մասում եռանկյունաձև մարմնով, բաց կտուցով արագիլի պատկերն է, որն ըստ հնագույն հավատալիքների գարնան ավետաբերն էր և արևի խորհրդանիշը։

Ծանոթագրություններ
------------------

1. ↑  Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

Աղբյուրներ
----------

* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակի նյութը տրամադրված է* Հայաստանի պատմության թանգարանի կողմից **ԳԼԱՄ** ծրագրի շրջանակներում։ *GLAMGLAM* |
**Իլիջա** (սերբախորվաթ․՝ Ilidža/Илиджа), քաղաք Բոսնիա և Հերցեգովինայի կենտրոնական հատվածում։ Համանուն համայնքի վարչական կենտրոնն է։ Քաղաքից ոչ հեռու գտնվում է Սարաևոյի օդանավակայանը և Բոսնա գետի Վրելո Բոսնե վտակը։

Աշխարհագրություն
----------------

Կամուրջ Իլիջայում
Տեղակայված է հարթ մակերևույթի վրա՝ ծովի մակարդակից 499 մետր բարձրության վրա։ Քաղաքը շրջապատված է լեռներով, որոնցից ամենաբարձրը Իգմանն է՝ 1502 մետր բարձրությամբ։ Ժելեզնիցա գետը (Բոսնայի վտակ) հոսում է քաղաքի կենտրոնով։

Մեղմ կլիմայի շնորհիվ Իլիջայում գործում է հանգստավայր։

Պատմություն
-----------

Մարդկանց առաջին բնակավայրերը եղել են նեոլիթի դարաշրջանում։ Հռոմեացիների օրոք տարածքը կոչվել է Աքվի Սուլֆուրի (Aquae Sulphurae)։

Միջնադարյան քաղաքը մտել է Վերխբոսնա շրջանի կազմում։ Կատերան՝ Կոստանդին Ծիրանածինի «Կայսրությունները կառավարելու մասին» տրակտատի մեջ հիշատակված բոսնիական առաջին երկու քաղաքներից մեկը, գտնվել է Իլիջայի տարածքում։

Ժամանակակից քաղաքի հիմքը դրվել է Օսմանյան տիրապետության օրոք։ Այդ ժամանակ քաղաքը ստացել է անվանումը թուրքական *իլիջ* բառից, որը թարգմանաբար նշանակում է «տեղ, որը բուժում է»։ Պահպանվել են XV-XVI դարերում կառուցված արևելյան ոճով տներ, ինչպես նաև մզկիթներ և կամուրջներ։

Իլիջան, ինչպես նաև ամբողջ Բոսնիան, անցել է ինդուստրացման գործընթաց՝ ընդգրկվելով Ավստրո-Հունգարիայի կազմում։ Կառուցվել են կայարան, երկաթուղի, հյուրանոցներ, ինչի շնորհիվ Իլիջան դարձել է Սարաևոյից հետո կարևորագույն քաղաքը։

Ծանոթագրություններ
------------------

1. ↑  Илиджа. Медицинский справочник

Արտաքին հղումներ
----------------

* Իլիջա համայնքի պաշտոնական կայքէջը
* Ilidza. Tourism Association of Sarajevo Canton

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուսի և Եփրոնի |
|  |
| Չափորոշչային վերահսկողություն | VIAF: 311598501 · WorldCat VIAF: 311598501 |

 |
**Փոլադլու** (նաև՝ Փոլադլի, ադրբ.՝ Poladlı թարգմ.՝ Փոլադլը), թուրքաբնակ գյուղ Ադրբեջանի Հանրապետությունում։

Տեղադրություն
-------------

Փոլադլու գյուղը գտնվում է Գետաբեկի շրջանի կենտրոնական մասում՝ շրջկենտրոն Գետաբեկից 15 կմ արևմուտք, ծովի մակերևույթից 1270-1300 մ բարձրության վրա, Մեծ Ղարամուրատ և Փոքր Ղարամուրատ գյուղերի միջև։

Պատմություն
-----------

Ներկայիս թրքաբնակ գյուղը ձևավորվել է 20-րդ դարի սկզբներին նախկին հայկական հին գյուղատեղիում։

Բնակչություն
------------

1983 թվականին գյուղն ունեցել է 226 բնակիչ։

Պատմական հուշարձաններ
---------------------

Թուրքաբնակ գյուղի տարածքում մինչև Ադրբեջանի հայերի բռնագաղթը, դեռևս պահպանվել էին մի շարք հայկական պատմական հուշարձաններ՝ եկեղեցի, հին գերեզմանատներ, հուշակոթողներ։

Գյուղի տարածքում հայտնաբերվել է երկու հայկական գերեզմանոց՝ բնակավայրի հյուսիսարևմտյան եզրին և եկեղեցու շուրջ։ Մինչև 1982 թվականը գերեզմանոցում կար 5-6-րդ դարերին թվագրվող ութանիստ, տեղահանված կոթող։ Հավանաբար ուշ միջնադարում նրա սրբատաշ նիստերից մեկին քանդակվել են պարզ խաչեր։ Կոթողն արդեն 1984 թվականին տեղում չէր։ Տեղացիների վկայությամբ կոթողը փոխադրվել էր Բաքվի թանգարան։

Ծանոթագրություններ
------------------

1. 1 2 3 4 5 6  Սամվել Կարապետյան, Հյուսիսային Արցախ, Երեւան, 2004։
2. ↑  «Ադրբեջանական սովետական հանրագիտարան», հ. 7, Բաքու, 1983, էջ 571։
**Երկքառակուսային հավասարումներ**, {\displaystyle ax^{4}+bx^{2}+c=0\qquad (1)} տեսքի հավասարումը, որտեղ a,b և c-ն տրված թվերն են, a-ն զրոյից տարբեր է, իսկ x-ը անհայտ է, անվանում են երկքառակուսային հավասարումներ։
{\displaystyle \qquad (1)} հավասարումը լուծելու համար ներմուծում են նոր փոփոխական՝ {\displaystyle y=x^{2}\qquad (2)}։ Այդ դեպքում (1) հավասարումը դառնում է {\displaystyle ay^{2}+by+c=0\qquad (3)} քառակուսային հավասարում y անհայտի նկատմամբ։
Եթե (3) հավասարումն արմատներ չունի, ապա այդ դեպքում ակնհայտ է, որ (1) հավասարումը նույնպես արմատներ չունի։ Իսկ եթե (3) հավասարումն արմատներ ունի, ապա դրանք, տեղադրելով (2) հավասարման մեջ y-ի փոխարեն, կստանանք x-ի նկատմամբ հավասարումներ։ Ստացված հավասարումների լուծումները, եթե դրանք գոյություն ունեն, կհանդիսանան (1) հավասարման լուծումներ։ Ակնհայտ է՝ (1) հավասարումն այլ լուծումներ չունի։

Լուծենք {\displaystyle x^{4}-3x^{2}+2=0\qquad (4)} հավասարումը։
{\displaystyle y=x^{2}} նշանակումից հետո (4) հավասարումը դառնում է {\displaystyle y^{2}-3y+2=0} քառակուսային հավասարում։

```
      Հվենք D-ն 
     D=b2-4ac=9-8=1
     այս ունի  երկու արմատ x1 և x2 
    y1=-b+քառակուսի արմատD բաժանած 2a-ի ,որը հավասար է 3+քառակուսի արմատ 1բաժանած 2=2
    y2=-b-քառակուսի արմատD բաժանած 2a-ի ,որը հավասար է 3-քառակուսի արմատ 1բաժանած 2=1 
    x1=քառակուսի արմատ2=(+)(-)քառակուսի արմատ2
    x2=քառակուսի արմատ1=(+)(-)քառակուսի արմատ=(+)(-)1  այստեղից հետևում է ,որ (4) հավասարումը ունի 4 արմատ։
```

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 636)։*  |
**Բարձրագույն կուսակցական դպրոցի շենք** (ռուս.՝ Здание Высшей партийной школы), վարչական շենք Վոլգոգրադում, այժմ՝ Վոլգոգրադի պետական բժշկական համալսարանի գլխավոր մասնաշենք։ Տեղակայված է Ընկած մարտիկների հրապարակ 1 հասցեում։ Կառուցվել է 1950-1953 թվականներին Վասիլի Սիմբիրցևի և Եֆիմ Լևիտանի նախագծով, որոնք այս նախագծի համար 1951 թվականին արժանացել են Ստալինյան մրցանակի։

Ըստ Վոլգոգրադի կենտրոնի նախնական վերակառուցման նախագծի՝ հրապարակի այս կողմում նախատեսվում էր կառուցել Սովետների տունը։ Այն հրապարակի հյուսիսային կողմ տեղափոխվելուց հետո որոշվեց այստեղ կառուցել Բարձրագույն կուսակցական դպրոցի շենքը։ Բացի այդ, շենքում մինչև 1984 թվականը տեղակայված էր տարածաշրջանային գիտական գրադարանը։

Շենքի գլխավոր մուտքի մոտ կան խորաքանդակներ, որոնք պատկերում են Մարքսին, Էնգելսին և Լենինին։ Նախկինում կար նաև Ստալինի խորաքանդակը։ Քառանկյուն որմնասյան գագաթին բաց գրքեր են, որոնցից մեկի վրա գրված է «Լենին», մյուսին` «Ստալին» (անձի պաշտամունքի խեղաթյուրումից հետո գրությունները ներկով ծածկվել են)։

Նույն նախագծով շենք կառուցվել է Խաբարովսկում, որը 1991 թվականից հետո դարձել է Հեռավոր Արևելքի պետական ծառայության ակադեմիա։ Բացի այդ, Բարձրագույն կուսակցական դպրոցի շենքի դիմաց դրա նմանությամբ կառուցվել է բնակելի տուն, որի առաջին հարկերում թատրոնի տարածք կա (Լենինի պողոտա 15)։

Պատկերասրահ
-----------

* Խորաքանդակներ մուտքի վերևումԽորաքանդակներ մուտքի վերևում
* Գրքով խոյակԳրքով խոյակ

Ծանոթագրություններ
------------------

1. ↑  Постановление СМ СССР «О присуждении Сталинских премий в области искусства и литературы за 1951 год» // Правда, 15 марта 1952 года

Արտաքին հղումներ
----------------

* Эволюция площади Павших борцов. Часть 1 » Царицын.рф
* О неправильных надписях » Царицын.рф

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բարձրագույն կուսակցական դպրոցի շենք (Վոլգոգրադ)** կատեգորիայում։ |
**Ուեյդ Գայտոն** (անգլ.՝ Wade Guyton, 1972[…], Համոնդ, Լեյք շրջան, Ինդիանա, ԱՄՆ), աբստրակցիոնիստ և մինիմալիստ նկարիչ։

Գայտոնը ծնվել է Համոնդում, բայց մեծացել է Լեյք Սիթիում։ Ավարտել է Թենեսի համալսարանը (1990-1995) և Հանթերի քոլեջը (1996-1998)։

Վերջին տարիներին նկարիչը հրաժարվել է քանդակագործությունից և կենտրոնացել է կտավներին նկարելու վրա, որը նա ստեղծում է համակարգչով և լայն ձևաչափով թանաքային տպիչով։ Նկարիչը ընտրում է մի թեմա, օրինակ՝ սև ուղղանկյուն, և այն տպում է կտավի վրա, որը պետք է թեքել, որպեսզի այն տեղավորվի տպիչի մեջ։ Աշխատանքի արդյունքում ի հայտ են գալիս ծալված ժապավեններ՝ շրջապատված երկու սև հարթություններով։ Չնայած գործընթացի միօրինակությանը՝ արդյունքը տատանվում է կախված այն բանից, թե տպիչում որքան թանաք է մնացել։ 2004 թվականին Գայտոնն սկսել է գեղանկարներ ստեղծել տպիչի միջոցով։ Դրանից առաջ նա էջեր էր տպում արվեստի հանդեսներից, դրա համար նաև տպիչ էր օգտագործում, բայց շատ ավելի փոքր չափսի։ Առևտրային հաջողությունները նրան թույլ են տվել ձեռք բերել ավելի թանկ սարքավորում։ Նրա գործերից մեկը ՝ սպիտակ տառերով Xs, ընդգրկվել է Ժամանակակից արվեստի թանգարանի «Ի՞նչ է գեղանկարը» ակնարկում՝ Սառա Մորիսի և Գաբրիել Օրոսկոյի աշխատանքների կողքին։

Անհատական ցուցահանդեսներ
------------------------

* 2007 Galerie Gisela Capitain, Քյոլն
* 2006 Color, Power & Style, Friedrich Petzel Gallery, Նյու Յորք
* 2006 Wade Guyton, Haubrokshows, Բեռլին
* 2006 Empire Strikes Back, (Guyton\Walker), Carpenter Center, Harvard University, Քեմբրիջ
* 2005 Color, Power & Style, Kunstverein in Hamburg
* 2005 Galerie Francesca Pia, Bern Gavlak, West Palm Beach Art 36 Statements, Galerie Francesca Pia, Բազել
* 2005 The Failever of Judgement, Part III, (Guyton\Walker), Greene Naftali Gallery, Նյու Յորք

Ծանոթագրություններ
------------------

1. 1 2  Union List of Artist Names
2. 1 2  RKDartists (նիդերլ.)
3. 1 2  Photographers’ Identities Catalog
4. ↑  Ժամանակակից արվեստի թանգարանի առցանց հավաքածու

Արտաքին հղումներ
----------------

* Работы художника на ArtNet
* Статья о художнике

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · RKDartists |
|  |
| 

|  Չափորոշչային վերահսկողություն |
| --- |
|  |
| BNF: 15599273h · GND: 130048275 · ISNI: 0000 0003 5776 889X · LCCN: nr2005021528 · NTA: 371257433 · SUDOC: 122431170 · VIAF: 187210866 · ULAN: 500122494 · WorldCat VIAF: 187210866 |

 |

 |
**Հարբեցատենդ**, սպիտակ տենդ, (լատ.՝ delirium tremens), քրոնիկական ալկոհոլամոլության հետևանքով առաջացած հոգեկան սուր խանգարում։ Նկարագրել են Սատոնը (Sutton) 1913 թվականին և Ռայեն (Rayer) 1918 թ.։ Հարբեցատենդը ալկոհոլային ծագում ունեցող հոգեկան խանգարումներից ամենահաճախ հանդիպող ձևն է։ Հիվանդությանը սովորաբար նախորդում է օրեր, շաբաթներ և նույնիսկ ամիսներ տևող նախանշանային շրջանը, որն արտահայտվում է քնի խանգարմամբ, մղձավանջային երազներով, գլխացավով, դյուրագրգռությամբ, ինքնազգացողության վատացմամբ։ Շատ հիվանդների մոտ վերոհիշյալ երևույթները հաճախ շփոթում են ալկոհոլային քաղցի հետ։ Սակայն հարբեցատենդը կարող է սկսվել նաև սուր ձևով, գիտակցությունը հանկարծակի մթագնում է, կողմնորոշումը խանգարվում, հանդես են գալիս հատկապես տեսողական վառ ցնորքներ (երևում են զանազան կենդանիներ, ահռելի գազաններ, սարսավւելի արարածներ, ուրվականներ)։ Միաժամանակ լսում են զանազան ձայներ, մռնչյուններ, իրենց ուղղված սպառնալից ու կշտամբական խոսքեր։ Այս բոլորն ուղեկցվում է զառանցական մտքերով և հոգեշարժական գրգռվածությամբ։ Հարբեցատենդը կարող է տևել մի քանի ժամից մինչև մեկ Օր (աբորտիվ ձև), 2-7 օր (կլասիկ ձև), կամ ավելի երկար (ձգձգվող ձև)։ Հիվանդությունը սովորաբար ավարտվում է երկարատև ու խոր քնով, հետագայում զարգանում է անձի ասթենիա (հոգեկան ֆունկցիաների հյուծվածություն) ու հիվանդության սուր շրջանի մասնակի անհիշություն։ Հարբեցատենդի կարևոր ախտանշաններից են լյարդի մեծացումը, ձեռքի մատների բնորոշ դողը, որը կարող է տարածվել նաև ստորին վերջույթների, ամբողջ մարմնի ու լեզվի վրա, առատ քրտնարտադրությունը, լեյկոցիտոզն ու էրիթրոցիտների նստման արագության բարձրացումը։ Ինչպես հիվանդության նախանշանային, այնպես էլ բուռն զարգացման շրջանում և հետո, ներշնչման միջոցով հիվանդների մոտ կարելի է առաջացնել տեսողական և լսողական ցնորքներ։

Բուժումը. օրգանիզմը թունազերծող, ամրապնդող, հոգեշարժական գրգռվածությունը վերացնող ու հանգստացնող դեղամիջոցներ (ամինագին, տիզերցին, հալոպերիդոլ և այլ նեյրոլեպտիկներ), որոնց դեղաչափը որոշվում է քնի առաջացման արագությունից ու տևողությունից ելնելով։ Միաժամանակ նշանակվում են վիտամիններ, սրտային դեղամիջոցներ ու խնամք։

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՄԴ-9 · ՀՄԴ-9-ԿՄ · ՀՄԴ-10 · DiseasesDB · eMedicine · ICPC 2 · MedlinePlus |
|  |
| Բառարաններ և հանրագիտարաններ | Բրիտանիկա (օնլայն) · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ ռուսական · MESH ID · Universalis |
|  |
| Չափորոշչային վերահսկողություն | BNF: 11981667p · LCCN: sh85036580 · Microsoft: 2776901510 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 302)։*  |
**Կալիումի սուլֆիդ**, անօրգանական քիմիական միացություն՝ կալիումի և ծծմբի միջև։ Իրենից ներկայացնում է միացություն՝ K2S քիմիական բանաձևով։

Ֆիզիկական հատկություններ
------------------------

Կալիումի սուլֆիդը իրենից ներկայացնում է խորանարդաձև բյուրեղացանց ունեցող անգույն բյուրեղ (a=0,739 նմ, Z=4)։ Լավ լուծվում է ջրում՝ հիդրոլիզի միջոցով։ Լուծվում է նաև սպիրտներում և գլիցերինում։ Առաջացնում է դի- և պետնահիդրատներ։

Ստացումը
--------

* Առաջանում է ծծմբի և կալիումի անմիջական փոխազդեցությունից.

{\displaystyle ~{\mathsf {2K+S{\xrightarrow {100-200^{o}C}}K\_{2}S}}}
* Առաջանում է կալիումի սուլֆատից՝ ջրածնով վերականգնելով.

{\displaystyle ~{\mathsf {K\_{2}SO\_{4}+4H\_{2}{\xrightarrow {600^{o}C,Fe\_{2}O\_{3}}}K\_{2}S+4H\_{2}O}}}
* կամ ածխածնով.

{\displaystyle ~{\mathsf {K\_{2}SO\_{4}+4C{\xrightarrow {900^{o}C}}\ K\_{2}S+4CO}}}
* Առաջանում է կալիումի սուլֆիտի ջերմային քայքայումից.

{\displaystyle ~{\mathsf {4K\_{2}SO\_{3}{\xrightarrow {600^{o}C}}\ K\_{2}S+3K\_{2}SO\_{4}}}}

Քիմիական հատկություններ
-----------------------

* Օդում դանդաղ օքսիդանում է.

{\displaystyle ~{\mathsf {2K\_{2}S+2O\_{2}+H\_{2}O\longrightarrow \ K\_{2}S\_{2}O\_{3}+2KOH}}}
* Այրվում է.

{\displaystyle ~{\mathsf {2K\_{2}S+2O\_{2}{\xrightarrow {>500^{o}C}}\ K\_{2}SO\_{4}}}}
* Փոխազդում է թթուների հետ.

{\displaystyle ~{\mathsf {K\_{2}S+2HCl\longrightarrow \ 2KCl+H\_{2}S\uparrow }}}
* Փոխազդում է կոնցենտրիկ թթուների հետ.

{\displaystyle ~{\mathsf {K\_{2}S+3H\_{2}SO\_{4}\longrightarrow \ 2KHSO\_{4}+SO\_{2}\uparrow +S\downarrow +2H\_{2}O}}}
* Փոխազդում է ծծմբի հետ՝ պոլիսուլֆիդներ առաջացնելով.

{\displaystyle ~{\mathsf {K\_{2}S+(n-1)S\longrightarrow \ K\_{2}(S)\_{n}}}}
կալիումի համար n=6։

* Փոխազդում է ծծմբաջրածնի հետ.

{\displaystyle ~{\mathsf {K\_{2}S+H\_{2}S\longrightarrow \ 2KHS}}}

Կիրառությունը
-------------

Կալիումի սուլֆինդը կիրառվում է լուսազգայուն էմուլսիայի արտադրության մեջ։ Կիրառվում է որպես հայտանյութ մետաղների սուլֆիդները հայտնաբերելու համար։

### Պիրոտեխնիկական գործում

Կալիումի սուլֆիդը առաջանում է վառոդի փոշին այրելով, որը օգտագործում են պիրոտեխնիկական էֆեկտներ ստանալու համար։

Գրականություն
-------------

* Справочник химика / Редкол.։ Никольский Б.П. и др.. — 3-е изд. испр. — Л.։ Химия, 1971. — Т. 2. — 1168 с.

Ծանոթագրություններ
------------------

1. ↑  Potassium sulfide
2. 1 2  CRC Handbook of Chemistry and Physics / W. M. Haynes — 97 — Boca Raton: 2016. — P. 4—80. — ISBN 978-1-4987-5428-6
3. ↑  CRC Handbook of Chemistry and Physics / W. M. Haynes — 97 — Boca Raton: 2016. — P. 5—33. — ISBN 978-1-4987-5428-6
**Կորեացիներ** (ինքնանվանումը՝ չոսոն կորե սարամ ― 한국인 / 韓國人), ազգություն, Կորեայի հիմնական բնակչությունը։ Բնակվում են նաև Չինաստանում (մոտ 1, 5միլիոն), Ճապոնիայում (մոտ 550 հազար), Նախկին խորհրդային հանրապետություններում, առավելապես՝ Ղազախստանում և Ուզբեկստանում (մոտ 357 հազար, 1970)։ Պատկանում են մոնղոլոիդ ռասայի արևելա-ասիական ճյուղին։

Լեզուն կորեերենն է։

Կրոն
----

Կորեացիների մեջ հնում տարածված է եղել ոգեպաշտությունը և շամանականությունը, քիչ տարածված սինտոյականությունը։ 4-6-րդ դարերում Կորեա է ներթափանցել բուդդայականությունը, և մեծ ազդեցություն է ունեցել կոնֆուցիոսականությունը։ Կորեացիների կրոնը տարբեր է, նույնը չէ։

Մշակույթ
--------

Կորեացիների մշակույթում լավ համադրված են ազգային հին ավանդույթների և նորի տարրերը։ Լայնորեն հայտնի են կորեացիների գեղարվեստական խեցեղենը և ծղոտե հյուսվածքները։

Գրականություն
-------------

* 서의식 և 강봉룡. *뿌리 깊은 한국사, 샘이 깊은 이야기: 고조선, 삼국*, ISBN 89-8133-536-2
* Barnes, Gina. *The Rise of Civilization in East Asia: the Archaeology of China, Korea and Japan*, ISBN 0-500-27974-8

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 656)։*  |
**Ժիրայր Էդուարդի Չուլոյան** (փետրվարի 27, 1918(1918-02-27), Կահիրե, Եգիպտոս - դեկտեմբերի 12, 1992(1992-12-12), Լոս Անջելես, Կալիֆոռնիա, ԱՄՆ), հայ նկարիչ։ Դեկորատիվ-կիրառական արվեստի ներկայացուցիչ (ոսկերիչ-արծաթագործ)։

Կենսագրություն
--------------

Ժիրայր Չուլոյանը ծնվել է Կահիրեում։ 1946 թվականին հայրենադարձել է։ Աշխատել է Երևանի ոսկերչական ֆաբրիկայում, ստեղծել է պերճանքի բարձրարվեստ առարկաներ՝ հիմնականում արծաթից, 1961 թվականից՝ գեղարվեստի կոմբինատի գլխավոր նկարիչ։ Չուլոյանը Հայաստանում սկզբնավորել է հուշանվերային գեղարվեստական կերտվածքների արտադրությունը (այդ թվում մեդալիոններ՝ «Տիգրան Մեծ», «Հայուհի»)։ Վարպետությամբ է կերտել «Զարթոնք» (1967, արծաթ) սկուտեղը, Վազգեն Ա-ի շքեղ պնակեն (1959, ոսկի, ադամանդ, սուտակ)՝ Գրիգոր Լուսավորչի արծնանկարով, ասան (1962), ադամանդակուռ, ոսկետառ «Հայոց այբուբենը» (1976, Վեհարան), «Խաչը» (1979), կաթողիկոսի «Խաղաղության դեսպան» գավազանը (1980), Հայաստանի զինանշանը՝ հայոց մայրաքաղաքների թվարկմամբ (1982, բոլորը՝ ճարտարապետ Բաղդասար Արզումանյանի հետ), «Արծիվ» (1958) կրծքազարդը, «Սկիհը» (1965, բոլորը՝ ոսկի, ականակուռ)։

Չուլոյանը նոր մակարդակի է բարձրացրել հայ ոսկերչական արվեստը։ Գործերից պահվում են Հայաստանի ազգային պատկերասրահում և աշխարհի մի շարք թանգարաններում։

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*
**Ստեփան Ալիխանյան** (1910, Թիֆլիս, Ռուսական կայսրություն - մարտի 26, 1972(1972-03-26), Լենինական, Հայկական ԽՍՀ, ԽՍՀՄ), դերասան, ռեժիսոր, ՀՀ վաստակավոր արտիստ։

Կենսագրություն
--------------

1917 թվականին ընդունվել է Թիֆլիսի 89-րդ դպրոց։ Ավարտել է նաև բանվորական միջնակարգ դպրոցը։ 1922 թվականին Թիֆլիսի պետական թատրոնում առաջին անգամ բեմ է բարձրացել և «Ջրասույզ զանգ» ներկայացման մեջ կատարել փոքրիկ տղայի դեր։ 1932 թվականին Ալիխանյանն ավարտելով Թիֆլիսի հայպետթատրոնին կից դրամատիկական ստուդիան` սկսել է աշխատել թատրոնում։

Շարունակելով աշխատանքը թատրոնում` Ստեփան Ալիխանյանը 1933-1941 թվականներին աշխատել է Թիֆլիսի Պատանի հանդիսատեսի հայկական թատրոնում և կատարել մի շարք բնութագրական դերեր։

Մահացել է 1972 թվականի մարտի 26-ին, Լենինականում։

Ստեղծագործական կյանք
--------------------

### Դրամատիկական դերերի դերասան

Ալիխանյանը որպես դերասան հանդես է եկել մի քանի թատրոններում։ 1933-41 թվականներին Թիֆլիսի Պատանի հանդիսատեսի հայկական թատրոնում մարմնավորած հայտնի դերերից են.

* «Քաջ Նազար»` Սենեկապետ
* «Սկաուտ-89»` Միստր Սմիտ
* «Մեծապատիվ մուրացկաններ»` Մանուկ աղա
* «Սեր և խարդավանք»` Պրեզիդենտ
* «Սպանված աղավնի»` Մարգարյան

Երբ ավարտվել է Հայրենական մեծ պատերազմը, Ստեփան Ալիխանյանին հրավիրել են Լենինականի պետթատրոն։ Այստեղ մեծ մասամբ մարմնավորել է բացասական կերպարներ` խաղալով «Կրեչինսկու հարսանիքը» (Նելկին), «Քանդած օջախ» (Մարմարով), «Թշնամիներ» (Սկորոբոգատով), «Կամո» (Նահանգապետ), «Ռևիզոր» (Քաղաքագլուխ) և այլ ներկայացումներում։

### Տիկնիկային արվեստ

Ալիխանյանը շատ մեծ սեր ուներ դեպի տիկնիկային թատրոնի արվեստը։ Այդ պատճառով 1947 թվականին նա վերականգնել է իր գործունեությունը ավելի վաղ դադարեցրած Լենինականի տիկնիկային թատրոնը։ Վերապատրաստում է անցել Մոսկվայում` տիկնիկային թատրոնի արվեստում առավել հմուտ դառնալու համար։ Մանուկների համար բեմադրել է մի շարք ներկայացումներ, որոնցից են «Չախ-չախ թագավորը», «Գառնիկ ախպերը», «Տերն ու ծառան», «Գիքորը», «Ոսկի ձկնիկը», «Ռուսլան և Լյուդմիլան», «Կարմիր գլխարկը», «Խոջա Նասրեդդինը», «Ալադինի կախարդական լամպը»։ Բացի հայտնի գործերից, Ալիխանյանը բեմադրել է նաև իր գրած պիեսները, որոնցից են, օրինակ, «Բերանբաց կինը», «Ոսկե խնձորը» և այլն։

Հիշատակ
-------

* Ստեփան Ալիխանյանի անունն է կրում Գյումրու տիկնիկային թատրոնը։

Ծանոթագրություններ
------------------

1. ↑  Բ. Հովակիմյան, Թատերական օրացույց 2010, Երևան, 2010, էջ 4
2. ↑  Նույն տեղում
3. ↑  Գյումրու Ստեփան Ալիխանյանի անվան տիկնիկային թատրոնը Հայաստանի առաջին մանկական թատրոնն է
4. ↑  Գյումրու Ստեփան Ալիխանյանի անվան տիկնիկային թատրոնը
**Հարավային Կորեայի պատկերանիշ** (հանգըլ։ 대한민국의 국장, հանջա։ 大韓民國의 國章), Կորեայի Հանրապետության պետական խորհրդանիշերից մեկը։ Հաստատվել է 1963 թվականին։ Բաղկացած է կորեական ավանդական պատկերանշից (այն առկա է նաև պետական դրոշի վրա), որը շրջապատված է 5 ձևավորված ծաղկաթերթով և «대한민국» ― «Կորեայի Հանրապետություն» գրությամբ ժապավենով։

Ինը և Յանը խորհրդանշում է խաղաղություն և ներդաշնակություն։ Այս հին ծաղկաթերթերը կարևոր նշանակություն ունեն և կապված են Կորեայի ազգային ծաղկի հետ (Բաղրջուկ սիրիական կամ Շարոնի վարդ)։

Պատկերասրահ
-----------

* Հանրապետության նախագահի զինանշանը՝ չինական փյունիկի պատկերովՀանրապետության նախագահի զինանշանը՝ չինական փյունիկի պատկերով
* Վարչապետի պատկերանշանՎարչապետի պատկերանշան
* Ազգային ժողովի պատկերանշան (հանգըլով գրված է 국회 ― Ազգային ժողով)Ազգային ժողովի պատկերանշան (հանգըլով գրված է 국회 ― Ազգային ժողով)

Տես նաև
-------

* Կորեայի Հանրապետության դրոշ
* Կորեայի Հանրապետության օրհներգ
* Ին և Յանգ

Արտաքին հղումներ
----------------

* Նախագահի պոշտանական կայք(չաշխատող հղում)
* Վարչապետի պաշտոնական կայք Archived 2013-07-04 at the Wayback Machine.

|  |
| --- |
| 
  **Կորեա**
 |

Հարավային Կորեա
Հարավային Կորեա. թեմատիկ հոդվածներ

Զինանշան • Դրոշ • Օրհներգ • Պետական կառուցվածք • Սահմանադրություն • Խորհրդարան • Վարչական բաժանում • Աշխարհագրություն • Քաղաքներ • Մայրաքաղաք • Բնակչություն • Լեզուներ • Պատմություն • Տնտեսություն • Արժույթ • Մշակույթ • Կրոն • Կինեմատոգրաֆիա • Գրականություն • Երաժշտություն • Տոներ • Սպորտ • Կրթություն • Գիտություն • Տրանսպորտ • Տուրիզմ • Փոստ (պատմություն և նամականիշեր) • Ինտերնետ • Զինված ուժեր • Արտաքին քաղաքականություն • Հեռուստատեսություն
  

**«Հարավային Կորեա» պորտալ**

 

{{{վերնագիր}}}

{{{բովանդակություն}}}

 

{{{վերնագիր}}}

{{{բովանդակություն}}}
**«Կաքավի ողբը»**, Հովհաննես Թումանյանի բանաստեղծություններից։ Գրության թվականն ստույգ հայտի չէ։ Ինքնագիրը չի պահպանվել։

Ստեղծման պատմությունը
---------------------

«Կաքավի ողբը» բանաստեղծության ակունքը ժողովրդական է, երկու տարբեր երգեր են։ Առաջինը տպագրվել է Մ․ Մինասյանի «Քնար հայկական» ժողովածուում, երկրորդը՝ «Մասիսում»։ Թումանյանը միացրել է երկու երգերը, կրճատել, վերադասավորել մի շարք տողեր, փոխել բառեր, առաջին երգի միջնադարյան հայերենը և երկրորդի բարբառը վերածել գրական-ժողովրդական հայերենի, իր կողմից ավելացրել Բ և Դ հատվածները՝ ստեղծելով բոլորովին նոր բանաստեղծություն։

Բանաստեղծությունն առաջին անգամ տպագրվել է 1910 թվականին «Հասկեր» ամսագրի № 12-րդի 141-142-րդ էջերում, «Ժողովրդականից» ենթավերնագրով, այնուհետև, առանց ենթավերնագրի՝ 1922 թվականին Կոստանդնուպոլսում լույս տեսած Բանաստեղծություններ շարքի 141-144-րդ էջերում, «Ժողովրդական երգեր» բաժնում, ապա՝ 1940-1959 թվականներին Երևանում 6 հատորով լույս տեսած Հովհաննես Թումանյանի երկերի ժողովածուի 1-ին հատորի 166-167-րդ էջերում։

Արտատպվում է 1922 թվականին Կոստանդնուպոլսում լույս տեսած Բանաստեղծություններից։

Եղիշե Չարենցի անվան գրականության և արվեստի թանգարանի Թումանյանի ֆոնդի № 1360 պահարանում պահվում է Հասկեր ամսագրի հեղինակի սեփական օրինակը, որի վրա Թումանյանն ուղղումներ է կատարել, որոնք հիմնականում արտահայտել են հետագա հրատարակության մեջ։ Այստեղ վերնագրից վեր մատիտով գրել է.

|  |  |  |
| --- | --- | --- |
|  | Սկիզբը՝ «Կաքավի գովքը»։ |  |

Ծանոթագրություններ
------------------

1. ↑  *Երկերի Լիակատար Ժողովածու, Բանաստեղծություններ, Առաջին հատոր*։ Երևան: «ՀՍՍՀ ԳԱԱ Մ․ Աբեղյանի անվան գրականության ինստիտուտ»։ 1988։ էջ 625
**Dead by April**, ռոք խումբ՝ հիմնված 2007 թվականին Շվեդիայի Գյոտեբորգ քաղաքում։ Հիմնադրման օրից խումբը հասցրել է թողարկել երեք ալբոմներ՝ Dead by April, Incomparable և Let the Word Know: Խմբի անդամներն են Քրիստոֆեր «Stoffe» Անդերսոնը, Մարկուս Վեսսլենը, Պոնտուս Էլմը, Մարկուս Ռոզելը, նախկինում նաև Ջիմմի Ստրիմելլը, Հենրիկ Կարլսսոնը, Յոհան Օլսսոնը, Ալեքս Սվեննինգսոնը և Սանդրո Սանտյագոնը։

Խմբի գործունեությունը սկսվեց 2007 թվականին։ Ջիմմի Ստրիմելլը հանդես էր գալիս գյոտեբորգյան մեկ այլ՝ Nightrage խմբում որպես վոկալիստ։ Շուտով նրա հեղինակած երգերը սկսեցին չհամապատասխանել խմբի գաղափարներին, և դա պատճառ դարձավ անհամաձայնությունների, շուտով նաև խումբը լքելուն։ Շուտով նա ծանոթացավ Pontus Hjelm-ի մի քանի գործերի և նրա հետ համագործակցության հեռանկար տեսավ։ Ահա և այդպես սկսվեց ամեն ինչ։ Շուտով նրանք արդեն մրցակիցներ էին։ Խմբի առաջին հաջողությունները եղավ հայտնիությունը Ասիայում և Ճապոնիայում։ Տղաները MySpace-ի ոչ պաշտոնական խմբերի ցուցակում առաջինը դարձան շատ արագ։ Սոցցանցերում ճանաչողության հասնելու և օգտատերերի համակրանքը վայելելու արդյունքը եղավ այն, որ նրանք սկսեցին մի շարք առաջարկներ ստանալ կազմակերպչական, ձայնագրման և տոմսերի հետ կապված հարցեր կազմակերպող ու իրականացնող կազմակերպությունների կողմից։ Նրանք շարունակեցին իրենց ընտրած ուղին՝ բոլորին հաջողություն մաղթելով։ 2008 թվականի ամռանը մասնակցեց մի շարք փառատոների և ահա կիզակետը հանդիսացավ Շվեդիայի ամենահեղինակավոր Hultsfred փառատոնը, որի ժամանակ գրանցվեց ռեկորդ՝ հանդիսատեսի թվով։ Միևնույն ժամանակ խումբը վերջացրեց քննարկումները ձայնագրման ստուդիաների հետ՝ Universal Music-ի հետ պայմանագիր կնքելով։

Դեբյուտային ալբոմը
------------------

Խմբի առաջին սինգլը Losing you-ն էր, որը թողարկվեց 2009 թվի մարտի 6-ին և խմբի անդամների կողմից հրապարակվեց MySpace սոցկայքում։ Արդեն մայիսի 13-ին խումբը թողարկեց իր դեբյուտային ալբոմը Dead by April անվանումով։ Ալբոմը ներառվեց 13 երգեր, որոնցից 11-ը վերաթողարկվածներ էին և միայն 2-ը նորեր. նոր էին՝ What Can I Say և Sorry For Everything: Միևնույն տարում խումբը նկարահանեց երկու տեսահոլովակ՝ Losing You,Angels of Clarity և թողարկեց երեք սինգլներ՝ What Can I Say, Angels of Clarity, Losing You: Խմբի երկրորդ՝ Incomparable ալբոմը թողարկվեց 2011 թվականի սեպտեմբերի 21-ին և, վերջապես, երրորդ ալբոմը՝ Let The World Know թողարկվեց 2014 թ.-ի փետրվարի 12-ին։

Ծանոթագրություններ
------------------

1. ↑  MusicBrainz — MetaBrainz Foundation, 2000.


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| Չափորոշչային վերահսկողություն | GND: 16022551-6 · ISNI: 0000 0004 6927 4640 · LCCN: n2018033106 · VIAF: 139446003 · WorldCat VIAF: 139446003 |

 |
**Ֆինանստնտեսական վերլուծություն**, ասելով հասկանում ենք տնտեսական ցուցանիշների դինամիկայի հետազոտումը ներքին և արտաքին տնտեսական, տեխնիկական, սոցիալական և կազմակերպչական գործոնների ազդեցության տակ։

Ֆինանսատնտեսական վերլուծությունը ձեռնարկությունների կառավարման համակարգի բաղկացուցիչ մասն է կազմում, քանի որ տնտեսական վերլուծությունը հնարավորություն է տալիս կառավարչական որոշումներ ընդունելիս ընտրել լուծումների լավագույն տարբերակը։

Ֆինանսատնտեսական վերլուծությունը գիտելիքների հատուկ համակարգ է, որի օգտագործումը հնարավորություն է տալիս բացահայտել տնտեսության զարգացման ուղիներն ու նահանջի պատճառները։ Ձեռնարկությունների ֆինանսատնտեսական վերլուծության ընթացքում հետազոտում են ապրանքների արտադրության և իրացման վրա ազդող օբյեկտիվ և սուբյեկտիվ գործոնները։

Ֆինանսատնտեսական վերլուծությունը գիտական ուսումնասիրության մեթոդ է, որի օգնությամբ վերլուծողը մանրամասն տեղեկություններ է ստանում տնտեսական տարբեր պրոցեսների մասին։ Ֆինանսատնտեսական վերլուծության ընթացքում ուսումնասիրվող օբյեկտը բաժանվում է բաղադրիչ մասերի և դրանցից յուրաքանչյուրի համար կատարվում է առանձին վերլուծություն։

Այդ գործոնները բաժանվում են երկու մասերի՝ հիմնականների և երկրորդականների։ Առաջին հերթին վերլուծության ժամանակ որոշվում են հիմնական գործոնների ազդեցության չափը, իսկ երկրորդական գործոնների ազդեցությունն որոշվում է, եթե այն պահանջվում է։

Ֆինանսատնտեսական վերլուծությունը կիրառական առարկա է, որը ձևավորվեց գործնական խնդիրների լուծման պահանջից։ Ֆինանսատնտեսական վերլուծությունը սերտորեն կապված է հաշվապահական հաշվառման հետ։ Հաշվապահական հաշվառումը հանդիսանում է տվյալների հիմնական մատակարար։

### Ֆինանսական վերլուծության մեթոդներ

Ֆինանսական վերլուծության հիմնական նպատակն է մի քանի պարամետրերի օգնությամբ կարողանալ ստանալ ձեռնարկության ֆինանսական վիճակի իրական և օբյեկտիվ պատկերը նրա շահույթի և վնասների, ակտիվի և պասիվի մեջ կատարված փոփոխությունների վերաբերյալ։

Գոյություն ունի ֆինանսական վերլուծության հետևյալ մեթոդները

* Հորիզոնական վերլուծություն
* Ուղղահայաց վերլուծություն
* Տրենդային վերլուծություն
* Ֆինանսական գործակիցների մեթոդ
* Համեմատական վերլուծություն
* Գործոնային վերլուծություն

Հորիզոնական /ժամանակային/ վերլուծություն - հաշվետու ժամանակաշրջանի ֆինանսական ցուցանիշները համեմատվում են նախորդ ժամանակաշրջանի ֆինանսական ցուցանիշների հետ։

Ուղղահայաց /կառուցվածքային/ վերլուծություն - ֆինանսական ցուցանիշների կառուցվածքի որոշումը։

Տրենդային վերլուծություն - հաշվետու ժամանակաշրջանի ֆինանսական ցուցանիշների համեմատումը նախորդ ժամանակաշրջանի ցուցանիշների շարքի հետ տրենդի որոշման նպատակով, այսինքն որոշվում է ցուցանիշների որոշման դինամիկան։

Ֆինանսական գործակիցների մեթոդ - հաշվետվության տվյալների կապը ցուցանիշների որոշման ժամանակ։

Համեմատական վերլուծություն - ֆինանսական ցուցանիշները համեմատվում են նախորդ տարիների համանման ցուցանիշների հետ, ընդ որում այդ ցուցանիշները վերցվում են կամ տվյալ ձեռնարկության մեկ այլ ճյուղից կամ էլ մրցունակ ձեռնարկության տվյալները։

Գործոնային վերլուծություն - այս դեպքում որոշվում է տարբեր գործոնների ազդեցությունն արդյունարար ցուցանիշների վրա ստոխաստիկ կամ դետերմինացված հետազոտությունների օգնությամբ։

Աղբյուրներ
----------

* "Финансовый Анализ,, В.В. Ковалев, Москва-2000.
* Հայաստանի Հանրապետության հաշվապահական հաշվառման ստանդարտներ (ՀՀՀՀՍ ), USAID, Երևան-2001
**Կաքավի գովքը**, Հովհաննես Թումանյանի ստեղծագործություններից մեկը, որի գրության թվականը հայտնի չէ։

Ստեղծման պատմություն
--------------------

«Կաքավի գովքը» բանաստեղծության ակունքը ժողովրդական է։ Ի սկզբանե տպագրվել է 1850 թվականին «Բազմավեպ» ամսագրում՝ «Վանեցվոց երգ կաքավու» վերնագրով, իսկ 1860 թվականին՝ Մ․ Միանսարյանի «Քնար հայկականում»։ Ժողովրդական երգի 6 քառատողից Թումանյանը ընտրել է 4-ը՝ Վանի բարբառը վեր ածելով գրական-ժողովրդական լեզվի և փոխվելով մի շարք տողեր և բառեր։

Եղիշե Չարենցի անվան գրականության և արվեստի թանգարանի Թումանյանի ֆոնդի № 1355-ում պահվում է 1908 թվականի Բաքվում հրատարակված «Բանաստեղծություններ» շարքում հեղինակի սեփական օրինակը, որտեղ Թումանյանը բազմաթիվ ուղղումներ է արել, որոնք մեծ մասամբ մտել են հետագա հրատարակության մեջ։

Առաջին անգամ, «Կաքավի երգը» վերնագրով և «ժողովրդական» ենթավերնագրով, տպագրվել է 1907 թվականի Հասկեր ամսագրի I համարի 5-րդ էջում, այնուհետև՝ Բաքվում հրատարակված Բանաստեղծություններ շարքի 99-100-րդ էջերում։
Արտատպվում է 1922 թվականին Կոստանդնուպոլսում հրատարակված «Բանաստեղծություններ» շարքից։

Ծանոթագրություններ
------------------

1. ↑  *Երկերի Լիակատար Ժողովածու, Բանաստեղծություններ, Առաջին հատոր*։ Երևան: «ՀՍՍՀ ԳԱԱ Մ․ Աբեղյանի անվան գրականության ինստիտուտ»։ 1988։ էջ 611-612
•F(x) ֆունկցիան կոչվում է f(x) ֆունկցիայի նախնական (a,b) միջակայքում, եթե F‘(x)=f(x)    Ɐ x Є (a,b)։

•Եթե F(x), ը f(x) ֆունկցիայի որևէ նախնական է, ապա F(x)+c (c Є R) Ֆունկցիան ևս հանդիսանում է  f(x) ֆունկցիայի նախնական, ընդ որում, F(x)+c  բանաձևով սպառվում են բոլոր նախնականները։

•f(x) ֆունկցիայի բոլոր նախնականների բազմությունը կոչվում է այդ ֆունկցիայի անորոշ ինտեգրալ և նշանակվում է հետևյալ սիմվոլով՝   ∫f(x)dx :

Սահմանումից և վերևում ասվածից հետևում է, որ ՝

∫f(x)dx=F(x)+c, որտեղ F(x)-ը f(x)-ի որևէ նախնական ֆունկցիա է, իսկ c-ն կամայական հաստատուն։

Ելնելով ֆունկցիայի ածանցման բանաձևերից,որոշ տարրական ֆունկցիաների համար կստանանք անորոշ ինտեգրալների հետևյալ աղուսյակը։

**Փոփոխականի փոխարինում անորոշ ինտեգրալում**

•Եթե f(t) և g‘ (x) ֆունկցիաներն անըդհատ են համապատասխանաբար T  և  X միջակայքերում և  g(X) բազմությունը պարունակվում է T  -ի մեջ (որտեղ g(X) ={z; z= g(x),x ЄX}) , ապա՝

                                        ∫f(g(x))g‘ (x) dx=∫f(t)dt։

Այստեղ աջ մասի ինտեգրալը հաշվելուց հետո պետք է տեղադրել t=g(x)։  

**Մասերով ինտեգրում**

•Եթե u և v ֆունկցիաներն անըդհատ դիֆերենցելի են X միջակայքում,ապա  ∫udv=uv-∫vdu: Այս բանաձևը կոչվում է մասերով ինտեգրման բանաձև։
**Էնտանի Ստեֆֆեն**՝ (հայտնի է նաև **Անտոնիո Դե Տեֆֆե** անունով, հուլիսի 21, 1930(1930-07-21) կամ հուլիսի 21, 1929(1929-07-21), Հռոմ, Իտալիա - հունիսի 4, 2004(2004-06-04), Ռիո դե Ժանեյրո, Բրազիլիա), իտալական ծագմամբ բրազիլացի դերասան։ Իր կինոկարիերայի ընթացքում դերասանը նկարահանվել է 66 ֆիլմերում, եղել է 3 ֆիլմերի սցենարիստ և երկու ֆիլմի ռեժիսոր։ Այս դերասանը ավելի հայտնի է իր գլխավոր դերերով շուրջ 26 ֆիլմերում։

Կենսագրություն
--------------

Էնտանի Սեֆֆանը ծնվել է 1929 թվականին Հռոմում։ Նրա ընտանիքը Հարավային Աֆրիկայից է։ Ստեֆֆանի հայրը Բրազիլիայից տեղափոխվել էր Իտալիա։ Երկրորդ համաշխարհային պատերազմի ժամանակ Ստեֆֆանը կռվել է պարտիզանական զորքերի շարքում։ Դերասանը մահացել է 2004 թվականի հուլիսի 4-ին Ռիո դե Ժանեյրոյում քաղցկեղից։

Կարիերան կինոյում
-----------------

Ստեֆֆանի կարիերան կինոյում սկսվել է պատերազմից հետո։ Կինոյի նկարահանման ժամանակ նա աշխատում էր որպես սուրհանդակ։ 1953 թվականին «Կապիտան Ֆանտազմ» ֆիլմում նա հանդես եկավ որպես օպերատոր։ Այս դերասանի ամենաառաջին ֆիլմերից է «Կորածը», որը նկարահանվել է 1955 թվականին։ Ժամանակի ընթացքում Էնտոնին սկսեց դառնալ պահանջված դերասան։ 1962 թվականին Էնտոնին նկարահանվում է Ռոբերտ Օլդրիչի ֆիլմում։

1980 թվականի «Փախուստ դժոխքից» ֆիլմը Էնտանի Ստեֆֆանիի վերջին ֆիլմերից է։ 1989 թվականին նա նկարահանվեց իր վերջին ֆիլմում՝ «Սիրեկան»-ում։

Ֆիլմագրություն
--------------

| Տարի | հայերեն անվանում | բնօրինակ անվանում | դեր |
| --- | --- | --- | --- |
| 1959 | Ընկերները և երաժշտական հրացան | Ragazzi del Juke-Box | Պաոլո |
| 1962 | Սադօմ և Գոմարա | Sodom and Gomorrah | կապիտան |
| 1966 | հրեշտակ սատանայի համար | Un angelo per Satana | Ռոբերտո |

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.


|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNE: XX1512911 · BNF: 142297504, 16929035s · GND: 1013574311 · ISNI: 0000 0001 2136 7408 · LCCN: no98110506 · SUDOC: 131852817 · VIAF: 64218292 · WorldCat VIAF: 64218292 |

 |

 |
**Վանականություն**, աշխարհիկ կենցաղավարությունը մերժած, պարտադիր կուսակրոն կյանքով ապրող և որոշակի կանոնակարգի ենթարկվող անձանց կրոնական կամավոր ընկերակցություն, որի կանոնադրությունը պահանջում է նաև անձնական ունեցվածքի բացակայություն և ազգակցական ու ընկերային հարաբերությունների խզում։ Վանականությունը լայն ծավալ է ստացել IV դարում, թեև միայնակեցության տեսքով հանդես է եկել քրիստոնեության ավելի վաղ շրջանում (III դար) և տվել այնպիսի ներկայացուցիչներ, ինչպիսիք
էին Պողոս Թեբայիդացին և նրա աշակերտ Անտոն Անապատականը։ Սակայն Վանականությունը, իր նեղ առումով, իբրև ճգնավորների համակեցության պայմաններում կանոնադրությամբ օժտված հաստատուն կազմակերպություն, իր հիմնադրությամբ պարտական է հույն վանական Պաքոմոսին (Պախոմիոս)։ Նա է Եգիպտոսում, Նեղոսի կղզիներից մեկում հիմնել առաջին վանական հաստատությունը՝ Տաբեննայի վանքը (IV դար)։ Վանականությունը, եկեղեցական մի շարք եռանդուն գործիչների շնորհիվ, Եգիպտոսից թափանցել է նաև այլ վայրեր (Պաղեստին, Ասորիք, Կապադովկիա, Հայաստան և այլն)։

Հայաստանում վանականության տարածման գործում մեծ ավանդ է ունեցել Սեբաստիայի եպիսկոպոս Եվսթադեոս բժիշկը, որը, վանքեր հիմնելով, նպաստել է ճգնավորների կենցաղում համակեցության հաստատմանը։ Վանականությունը հատկապես խթանվել է Ներսես Ա Մեծ կաթողիկոսի օրոք (IV դար), ապա աշխուժացել IX–XIII դդ. և XIV–XV դդ. այնուհետև՝ XVII դ.։ Ի տարբերություն կաթոլիկական Վանականության (սովորաբար մի քանի վանք միավորված էին մեկ միաբանությունում), Հայ եկեղեցում յուրաքանչյուր վանք կազմել է ինքնուրույն միաբանություն։

Հայկական պետականության անկման և օտար զավթիչների տիրապետության պայմաններում Վանականությունը Հայաստանում զուրկ է եղել երկրի ներքին կյանքին միջամտելու հնարավորությունից և սահմանափակվել է հիմնականում ուսումնագիտական գործունեությամբ։ Սկսած XIX դ. վերջից Վանականությունը Հայաստանում վերածվել է Հայ եկեղեցու համար կուսակրոն պաշտոնյաներ պատրաստող խավի։

Գրականություն
-------------

* Ղուկաս Ինճիճյան, Հնախօսութիւն աշխարհագրական Հայաստանեայց աշխարհի, հ. 3, Վենետիկ,1835։
* Հուսիկ եպիսկոպոս, Անապատականներ և վանականութիւն, Վաղ-պատ, 1906։


|  |
| --- |
| *Այս հոդվածի կամ նրա բաժնի որոշակի հատված վերցված է*  *Քրիստոնյա Հայաստան հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո:*  |
**Բառերից քառակուսի**, գլուխկոտրուկ բառերով, որում պետք է բառերն իրար տակ գրել ( ի նկատի ունենալ, որբառերը պիտի լինեն սովորական գոյական սկզբնական ձևում, ինչպես խաչբառում)։ Աղյուսակը պիտի ունենա քառակուսու տեսք, որոնց մեջ բոլոր սյունակներում բառ կարդացվի։ Սյունակում կարող են լինել այն բառերը, որոնք համատասխանում են իրենց թվերին համապատասխանող գծերին (այդպիսի քառակուսուն անվանում են կիսակախարդական կամ կիսամոգական), և կարող են կարդացվել նաև ուրիշ բառով։ Միանգամից գտնել 5×5 քառակուսի բաղկացած տասը տարբեր բառերից (ամբողջական կամ մոգական քառակուսի) շատ դժվար է։

Պատմություն
-----------

Ամենահին բառերի քառակուսին, հնարավոր է, եղել է լատինական ետևառաջ (պալինդրոմ) կարդացվող քառակուսի SATOR-ը՝ 1990-ական թվականներին։ Այդպիսի քառակուսիները գտնում էին ձեռքով, ինչը զուգորդված է եղել մեծ դժվարությունների հետ։ Հայտնի է եղել միայն 2×2, 3× 3, 4× 4, 5× 5 չափսերով մի քանի քառակուսիներ։

Հրապարակում
-----------

«Գիտություն և կյանք» ամսագրում «Հոգեբանական պրակտիկում» խորագրի տակ Սերգեյ Մելանտիկովի գրության մեջ հրապարակված է եղել հոդված « Բառերի քառակուսի»-ների մասին, որում ասվել է. 

```
«Գիտություն և կյանք» ամսագրում  հաճախակի հրապարակվել են խնդիրներ, որոնցում պահանջվում էր բառերով լցնել քառակուսի մատրիցներ 2× 2, 3×3, 4×4, 5×5 չափերով այնպես՝ որ ուղղաձիգ և հորիզոնական բառերը չկրկնվեն (տեսնել, օրինակ՝ համար 1, 1975 թ. համար 6, 1977 թ.):
```

«Ինտելեկտուալ խաղեր» ամսագրում, որը հրատարակվել է Չելյաբինսկում, խմբագրության կոլեգիալ անդամ և մարզում ինտելեկտուալ խաղերի հայտնի մասնագետ Օլեգ Ստեփանովը բերեց երկու «բառերից քառակուսի», որոնցից երկրորդը (տասը բառից) ստեղծել էր Մ. Էսկինիմը։

Առաջինը, ով կիրառել է այս գործում համակարգիչ, եղել է Սերգեյ Մելիկովը, ով ստացել է մի քանի հարյուր «բառերի քառակուսի» 5×5 չափերի և երկու բառերի քառակուսի 6×6 չափերի։ Հետագայում, օգտագործելով ավելի շատ գոյականներ, նա գտել է մի քանի տասնյակ բառերի քառակուսի 6×6 չափերի , բայց ո՛չ 7×7 և ո՛չ էլ 8×8 չափերի քառակուսիներ գտնել չի ստացվել։

|  |  |  |  |  |
| --- | --- | --- | --- | --- |
| П | О | Л | О | З |
| О | С | О | К | А |
| Л | О | Т | О | К |
| О | К | О | В | А |
| З | А | К | А | Т |

|  |  |  |  |  |
| --- | --- | --- | --- | --- |
| С | О | П | Л | О |
| О | П | Р | О | С |
| П | Л | И | Т | А |
| К | О | М | О | Д |
| А | Т | А | К | А |

Օգտագործում գլուխկոտրուկում
---------------------------

Բառերի քառակուսին օգտագործվում է որպես խաչբառ, այս պարագայում նրանց ցանցում չկա դատարկ վանդակ։

Նրանում մնում միայն վերին հորիզոնական տողը և ձախ ուղղաձիգ բառերը, կամ որոշ տառեր փոխարինվում են կետերով և առաջարկում են վերականգնել բոլոր բառերը։

Ծանոթագրություն
---------------

1. ↑  *Сергей Мельников* Квадраты из слов // *Наука и жизнь*. — 1996. — В. 7. — С. 45.
2. ↑  *Олег Степанов* Опять квадратные слова // *Интеллектуальные игры*. — 1992. — В. 5. — С. 10.

Արտաքին հղում
-------------

* Статья Сергея Мельникова «Головоломки со словами: "Квадраты из слов"»
**Մեծ Ուզեն** (ղազ.՝ Үлкен Өзен, Қараөзен), ներքին հոսանքի տափաստանային գետ, որը հոսում է Սարատովի մարզով և Հարավղազախստանային շրջանով։

Ղազախերեն անվանումը՝ Կարա-Օզեն, այսինքն Սև (չորայնության ժամանակ չցամաքող) գետ։

Մեծ Ուզենը սկիզբ է առնում հարավարևմտյան Ընդհանուր Սրտի լանջին, հոսում է հարավային ուղղությամբ։ Հարավղազախստանային շրջանի սահմաններում գետն անցնում է մանր լճերի ու ճահիճների լայնարձակ համակարգով, որոնք հայտնի են Կամիշ-Սամարական անունով։ Գետի ամբողջ երկարությունը 400 կիլոմետր է (վարար ժամանակ հասնում է մինչև 650 կիլոմետր)։ Գետի հունը բավականին խորն է, ափերը կտրուկ են, Սլամիխոնի տակ կան սահանքներ։ Վերին մասերում ջուրը քաղցրահամ է ամբողջ տարվա ընթացքում, միջինում և ստորինում մինչև ամառվա վերջ, աշնանը և ձմռանը ջուրը դառնում է դառնաղի և օգտագործելու համար անպիտան։ Ձախից Մեծ Ուզեն է լցվում Ալտատա գետը, աջից՝ ոչ մեծ հոսանքը միացնում ՝ Սակռիլ լճին։ 1973 թվականից Սարատովի ոռոգիչ ջրանցքի հետ ամեն տարի ապրիլի 15-ից նոյեմբերի 15-ը իրականանում վոլգայի ջրի փոխանցումը Մեծ Ուզեն՝ 13,2 մ³/վ միջին ծախսով։ Դրա արդյունքում ջրաբանական ռեժիմը կտրուկ փոխվեց․ ամառային եղանակաին հոսանքը սկսեց նկատվել գետի ամբողջ երկայնքով։

Ըստ տարբերակներից մեկի Մեծ Ուզենը թափվում էր Կասպից ծովի ծոց, որն ընկած էր հարավում և իր ետևից թողնում էր լճերի մի ամբողջ համակարգ՝ Կամիշ-Սամարական անունով, որոնց մակարդակը ցածր է Կասպից ծովի մակարդակից։ Այդ լճերի արքում կա նաև նստվածքային աղերով լճեր, որն ունի բավականին նկատելի դառը համ և հայտնի է «ուզենյան» աղ անունով։

Ծանոթագրություններ
------------------

1. ↑  Пачкалов А. В. Нумизматические находки в могильнике Мокринский I // Вопросы истории и археологии Западного Казахстана. № 1/2009. Уральск. С. 276—281.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · ГВР |
|  |
| Բառարաններ և հանրագիտարաններ | Բրոքհաուսի և Եփրոնի · Մեծ ռուսական |

 |
Ստանիսլավ Վոյշիի գերեզմանային դիմանկարը
Օլկուշի գերեզմանային դիմանկարը
Գերեզմանային դիմանկարներ Պոզնանի Մայր տաճարում
**Գերեզմանային դիմանկար**, հանգուցյալի իրական կերպարը շիրմաքարի վրա։

Լեհական գերեզմանային դիմանկարները (լեհ.՝ portret trumienny` *տրումեններ*) պատկերվել են արճիճե կամ պղնձե թերթերի վրա։ Գեղանկարչության այս ձևը ավելի շատ տարածված էր 17-18-րդ դարերում ազնվականների շրջանում։

Դիմանկարի հինգ, վեց կամ յոթանկյունաձև լինելը կապված էր գերեզմանի ճակատային մասի ձևի հետ, քանի որ այն ժամանակ սգո արարողություններին դիմանկարը ամրացվում էր հանգուցյալի գլխի կողմում։

Հակառակ կողմում ամրացվում էին տապանագրեր։

Հուղարկավորությունից հետո դիմանկարն ամրացնում էին լեհական կաթոլիկ եկեղեցու` կոստյոլի պատին։

Պահպանված ամենահին դիմանկարներից է Ստեֆան Բատորի թագավորի դիմանկարը (1586)։

Գերեզմանային դիմանկարների խոշոր հավաքածուն գտնվում է լեհական Մենդզիժեչ թանգարանում։

Տես նաև
-------

* Ֆայյումյան դիմանկար

Արտաքին հղումներ
----------------

* Andrzej Osęka: *Dawne portrety sarmackie*, Polska (miesięcznik) luty 1963, Wyd. Interpress, Warszawa
**Օռ Ակիվա** (եբրայերեն՝ ‏אור עקיבא‏‎‎‎, «Ակիվայի լույս»), քաղաք Իսրայելում, Հայֆայի մարզում։

Օռ Ակիվան գտնվում է Հայֆայից 48 կմ հարավ, իսկ Թել Ավիվից՝ 39 կմ հյուսիս հեռավորության վրա։

Բնակչությունը՝ ▲18 200 մարդ (դեկտեմբերի 31, 2018)։ Տարածքի մակերեսը կազմում է 3.539 կմ²։

Բնակչություն
------------

Բնակչությունը՝ ▲18 200 մարդ (դեկտեմբերի 31, 2018)։ Որպես այդպիսին՝ դա Իսրայելի՝ ամենաքիչ բնակչություն ունեցող քաղաքն է։ 2001 թվականին բնակչության 99.3% եղել են հրեաներ և ոչ արաբ այլ ազգերի ներկայացուցիչներ։ Հաշվվում են նաև 154 ներգաղթյալ ընտանիքներ։

2001 թվականի դրությամբ 7,400 եղել են տղամարդիկ, իսկ 7,900-ը՝ կանայք։ Քաղաքի բնակչության 33.7%-ը անչափահաս է՝ մինչև 19 տարեկան, 15.4%-ը՝ 20-29, 20.8%՝ 30-44, 16.3% -ը՝ 45-59, 4.1%-ը՝ from 60-64 տարեկան, իսկ 9.7%-ը թոշակառուներ են։

Քույր քաղաքներ
--------------

* Ամերիկայի Միացյալ Նահանգներ Մայամի, ԱՄՆ
* Մոլդովա Հնչեշտ, Մոլդովա

Ծանոթագրություններ
------------------

1. 1 2 3  Šnatôn statîstî le-Yisra'el(բազմ․) — *(untranslated)*. — Iss. 70. — ISSN 0081-4679

Արտաքին հղումներ
----------------

* Պաշտոնական կայք Archived 2020-01-22 at the Wayback Machine. (Եբրայերեն)
* Քաղաքական դահլիճ Archived 2010-05-28 at the Wayback Machine. (Եբրայերեն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: nr95004717 · VIAF: 2720151172696339210006 · WorldCat VIAF: 2720151172696339210006 |

 |